รัฐบาลไทย-ข่าวทำเนียบรัฐบาล-เปิดตัวหนังสือเดินทาง ตามรอยพระราชา ชวนเยาวชนไทย ท่องพิพิธภัณฑ์มีชีวิต
วันศุกร์ที่ 29 กันยายน 2560
เปิดตัวหนังสือเดินทาง ตามรอยพระราชา ชวนเยาวชนไทย ท่องพิพิธภัณฑ์มีชีวิต
ดร.วีระกุล อรัณยะนาค ผู้ตรวจราชการกระทรวงศึกษาธิการ ร่วมแถลงข่าว หนังสือเดินทาง ตามรอยพระราชา “The King’s Journey” Learning Passport
สํานักงานส่งเสริมสังคมแห่งการเรียนรู้และคุณภาพเยาวชน (สสค.) มูลนิธิชัยพัฒนา กระทรวงศึกษาธิการ ศูนย์คุณธรรม(องค์การมหาชน) กองทุนพัฒนาสื่อปลอดภัยและสร้างสรรค์ และสํานักงานบริหารและพัฒนาองค์ความรู้(องค์การมหาชน) จัดกิจกรรมแถลงข่าวเปิดตัวหนังสือเดินทาง ตามรอยพระราชา พร้อมนิทรรศการ“The King’s Journey”Learning Passportโดยมี ดร.สุเมธ ตันติเวชกุล เลขาธิการมูลนิธิชัยพัฒนา ปาฐกถาในหัวข้อ “เยาวชนไทยตามรอยศาสตร์พระราชา”
หนังสือเดินทางตามรอยพระราชา เป็นคู่มือนําเที่ยวเชิงสร้างสรรค์สําหรับเยาวชนและครอบครัวเพื่อออกไปเรียนรู้ศาสตร์พระราชา พระอัจฉริยภาพอันร่วมสมัยของในหลวงรัชกาลที่ 9 จากประสบการณ์จริง ผ่านโครงการพระราชดําริที่เป็นพิพิธภัณฑ์มีชีวิต โดยจัดทําหนังสือทั้งหมด 9 เล่ม 9 เส้นทางทั่วประเทศ รวม 81 แห่ง พร้อมเผยแพร่ครบ 9 เล่ม ภายในเดือนธันวาคมนี้ โดยเบื้องต้นเปิดตัว 4 เล่มแรก ในเส้นทางภาคเหนือตอนบน ภาคตะวันตก ภาคตะวันออก ภาคใต้ฝั่งอ่าวไทย
ดร.วีระกุล อรัณยะนาคกล่าวชื่นชมทุกฝ่ายที่ร่วมกันจัดโครงการนี้ขึ้น ด้านกระทรวงศึกษาธิการ มีการส่งเสริมการเรียนรู้นอกชั้นเรียนอยู่แล้ว โดยเฉพาะการเรียนรู้ในรูปแบบนี้จะทําให้เด็กผลิตความคิดขึ้นได้เอง สามารถนํากิจกรรมดังกล่าวไปบูรณาการร่วมกับการเรียนการสอนในชั้นเรียนปกติได้ ถือเป็นการเรียนรู้จากประสบการณ์จริง นําไปต่อยอดความคิดให้เกิดนวัตกรรม นับเป็นการจัดการสึกษาที่มีคุณภาพเป็นอย่างยิ่ง ซึ่งกระทรวงศึกษาธิการจะขยายผลไปสู่โรงเรียนทุกสังกัด โดยปลัดกระทรวงศึกษาธิการ ได้มอบนโยบายให้เชิญชวนผู้ปกครอง คุณครู นักเรียน มาทํากิจกรรมสร้างสรรค์เหล่านี้ร่วมกัน ซึ่งในปีที่ผ่านมีมีโรงเรียนนําร่องเป็นโรงเรียนเครือข่ายตามรอยพระชาหลายแห่ง เช่น โรงเรียนจิตรลดา โรงเรียนวชิราวุธวิทยาลัย โรงเรียนราชินี โรงเรียนราชวินิต เป็นต้น ที่ได้ปรับแผนการเรียนการสอนและสํานักเรียนไปเรียนรู้ตามโครงการพระราชดําริต่างๆ ทั้งนี้กระทรวงศึกษาธิการยังได้จัดสรรงบประมาณสนับสนุนเพื่อจัดพิมพ์ครั้งแรกรวม 90,000 เล่ม จากจ่ายไปยังโรงเรียนสังกัด สพฐ. โรงเรียนเครือข่ายตามรอยพระราชา ตลอดจนเยาวชนและครอบครัวที่ร่วมกิจกรรมพิเศษ ห้องสมุด แหล่งเรียนรู้ตามหนังสือเดินทางทั่วประเทศ
จุดเด่นที่แตกต่างของหนังสือเดินทางชุดนี้คือ เป็นสื่อการเรียนรู้ที่“สนุกรู้ สนุกคิด สนุกทํา”ตามกระบวนการTransformativeLearning : Head Heart Hand (3H)โดยเนื้อหาออกแบบให้ ส่งเสริมทักษะการเรียนรู้ ทักษะชีวิต ความคิดสร้างสรรค์การสร้างแรงบันดาลใจและการลงมือปฏิบัติ ที่เป็นทักษะพื้นฐานสําคัญของเยาวชนในศตวรรษที่ 21 นอกจากนี้ยังสอดแทรกด้วย “คําถามท้าทาย” กระตุ้นให้เกิดทักษะการคิดสร้างสรรค์ และวิเคราะห์จากการสืบเสาะหาข้อมูลที่ซ่อนอยู่ในสถานที่จริงของแหล่งเรียนรู้ ในโครงการพระราชดําริอีกด้วย
โครงการหนังสือเดินทางตามรอยพระราชาจะมีกิจกรรมต่อยอดอีกมากมาย ทั้งนิทรรศการมีชีวิตตามแหล่งเรียนรู้ต่างๆ กิจกรรมแรลลี่ หรือค่ายเรียนรู้ตามรอยพระราชา สามารถติดตามข่าวสารได้ที่facebook :หนังสือเดินทางตามรอยพระราชาและมีการจัดนิทรรศการที่CRYSTAL COURTชั้นMศูนย์การค้าสยามพารากอน จนถึงวันที่ 7 ตุลาคม 2560 เยาวชนสามารถลงทะเบียนรับหนังสือเดินทางตามรอยพระราชาได้ที่งานนิทรรศการดังกล่าว วันละ 200 เล่ม นอกจากนี้ยังสามารถดาวน์โหลดหนังสือเดินทาง ตามรอยพระราชาได้ที่www.qlf.or.thตั้งแต่วันที่ 1 ตุลาคม 2560 เป็นต้นไป
ปารัชญ์/สรุป
กิตติกร/ภาพ
กลุ่มสารนิเทศ สอ.สป.